**OBAVIJEST O ORGANIZACIJI NASTAVE NA DALJINU**

Poštovani roditelji i učenici,

od ponedjeljka, 16. ožujka 2020. godine obustavlja se nastava u školi na razdoblje od 2 tjedna. Nastava će se od toga dana organizirati na daljinu uz pomoć informacijsko-komunikacijske tehnologije. Ministarstvo znanosti i obrazovanja organizirat će u suradnji s Hrvatskom radiotelevizijom na 3. programu nastavu za učenike od 1. do 4. razreda, i to u terminima:

1. razred: od 8:00 do 10:00 sati
2. razred: od 10:00 do 12:30 sati
3. razred: od 13:00 do 16:00 sati
4. razred. od 16:00 do 19:00 sati

Za učenike razredne nastave kojima roditelji nisu u mogućnosti ostaviti dijete pod nadzorom kod kuće bit će organiziran prihvat.

Za učenike predmetne nastave svaki dan će biti definiran raspored i pripremljeni sadržaji za online nastavu za osnovni paket predmeta od 4 do 5 sati na dan. Raspored nastave po smjenama će odrediti MZO i objaviti na svojim mrežnim stranicama <https://mzo.gov.hr/>.

Dodatno, Sportska televizija će emitirati sadržaje za predmetnu nastavu u razdoblju od 8:00 do 14:00 sati.

Sve potrebne informacije prenosit ćemo i preko mrežnih stranica škole.

Razrednici će učenike u „virtualnim učionicama“ svaki radni dan podsjetiti na dnevni raspored i uputiti ih u sadržaje za ostvarivanje nastave.

Učenici bi trebali dobivati i domaće zadaće.

Prisutnost učenika na nastavi pratit će se uz njihove aktivnosti u „virtualnom razredu“, a učitelji će im davati povratne informacije kroz vrednovanje za učenje i vrednovanje kao učenje. Vrednovanje naučenoga za sada nije obvezno.

Za sve učenike koji su dobili tablete na korištenje ulazna lozinka je 0000.

Ukoliko učenik nema CARNetovu korisničku oznaku i lozinku molim vas da pošaljete mail na ured@os-iduknovic-marina.skole.hr.

Zamjenik ravnatelja

Joško Ćudina, dipl. teolog